Rata de infectare în Timișoara a ajuns la 4,48 de cazuri la o mie de locuitori. Spitalul "Victor Babeș" va fi ocupat până la refuz.
În județul Timiș au fost confirmate 318 cazuri noi de COVID-19. Au fost confirmate 5.343 de cazuri noi în România în ultimele 24 de ore. Județul Timiș are o rată de infectare de 3.39 la o mie de locuitori.
În Timișoara, rata de infectare a ajuns la 4,48 de cazuri la o mie de locuitori. Este printre cele mai ridicate din țară. Doar în ultimele zile au fost cumulate peste 1.600 de cazuri noi de COVID-19.Și aproape toate ajung la Spitalul "Victor Babeș".Asta în ciuda faptului că de persoanele cu forme ușoare și medii ar putea să se ocupe medicii de familie.La "Victor Babeș", locurile sunt din ce în ce mai puține și în curând spitalul nu va mai putea primi pacienți.În ultimele două săptămâni, în fiecare zi, au apărut, în medie, în jur de 200 de cazuri noi în județul Timiș. Astfel, sunt aproape 3.000 de cazuri noi în ultimele 14 zile, iar mai bine de jumătate sunt în Timișoara, unde rata de infectare este de 4,48 la mia de locuitori. În aceste momente sunt internați în spitalele de pe raza județului aproape 300 de pacienți. Cei mai mulți dintre ei, bineînțeles, la Spitalul "Victor Babeș", unde, în prezent, mai sunt doar 35 de paturi libere, deoarece, în urmă cu două zile, secția de penumologie a fost din nou transformată în secție COVID. Aici sunt 45 de locuri, 10 dintre ele s-au ocupat, iar la Terapie Intensivă nu mai este niciun loc.